
Vă înaintăm, alăturat, Raportul asupra propunerii legislative privind înfiinţarea satului Păcăleşti, în comuna Drăgăneşti, judeţul Bihor, trimisă comisiei noastre pentru dezbatere şi avizare în fond cu adresa nr.Pl.x.52 din 10 martie 2008. 

asupra propunerii legislative privind înfiinţarea satului Păcăleşti, 
în comuna Drăgăneşti, judeţul Bihor
Cu adresa nr. Pl.x.52 din 10 martie 2008, Comisia pentru administraţie publică, amenajarea teritoriului şi echilibru ecologic, a fost sesizată în vederea dezbaterii şi avizării în fond în procedură de obişnuită cu propunerea legislativă privind înfiinţarea satului Păcăleşti, în comuna Drăgăneşti, judeţul Bihor. 
La întocmirea Raportului s-au avut în vedere:

· avizul favorabil al Consiliului Legislativ nr.233/03.03.2008;

· punctul de vedere al Guvernului nr.605/07.03.2008 prin care nu susţine adoptarea iniţiativei legislative.

Propunerea legislativă are ca obiect de reglementare înfiinţarea satului Păcăleşti, localitate rurală de rang V, prin reorganizarea comunei Drăgăneşti, judeţul Bihor.

Satul Păcăleşti propus pentru înfiinţare are o populaţie de 372 locuitori. Există spaţii construite pentru instituţii şi dotări: şcoală cu clasele I – IV şi grădiniţă cu program normal, cămin cultural, biserică, cimitir, magazin alimentar, staţie de benzină, fabrică de parchet, fermă de vaci, atelier reparaţii auto şi vopsitorie.


Prin referendumul local organizat la data de 3 iunie 2007, locuitorii cătunului Păcăleşti s-au pronunţat în favoarea înfiinţării satului Păcăleşti prin desprinderea acestuia de satul Ţigăneştii de Beiuş, sat component al comunei Drăgăneşti.

Propunerea legislativă a fost dezbătută şi avizată în fond, în procedură obişnuită, în şedinţa din 18 martie 2008.

2. Prin obiectul de reglementare şi conţinutul său, propunerea legislativă se încadrează în categoria legilor organice, potrivit prevederilor art.73 alin.(3) din Constituţia României, republicată.

3. La lucrările Comisiei au fost prezenţi 26 deputaţi, din totalul de 27 membri ai Comisiei.

Raportul Comisiei a fost adoptat cu 25 de voturi pentru şi o abţinere.

Având în vedere cele prezentate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea propunerii legislative.

4. Potrivit art.75 din Constituţia României, republicată şi art.92 din Regulamentul Camerei Deputaţilor, republicat, Camera Deputaţilor este prima Cameră sesizată.

